توناوون مسکوده امریکا قوشمه ایالت لری و روسیه تشقی ایش لر وزیرلری ریکس تیلرسن بیلن سرگی لاوروف آره سیده بیر اوچره شوو بولیب اوتدی.
لاوروف, سوریه ده بشار الاسد رژیمی نینگ اداغگه ییتیشتیریلیشی کیره ک ایکن لیگی توغری سیده باش قاتیریتگن غرب نی تنقید ایترایکن, اسد نینگ کیتیشی آرتیدن اورنیگه داعش نینگ جایله شیب آله دیگن لیگی نی معلوم قیلدی.
سرگی لاوروف, ینه بیر مرته, اوتگن هفته سوریه نینگ ادلب شهریده اویوشتیریلگن کیمیاوی هجوم نینگ بیرلشگن ملت لر تشکیلاتی تامانیدن تیکشیریلیشی کیره ک ایکن لیگی نی بیلدیردی.  لاوروف, تیکشیرو پروسه سی نینگ تکمیل بولمسدن آلدین اوشبو هجوم بوییچه بشار الاسد رژیمی نینگ مسئول ایکن لیگی نی بیلدیریش نینگ اویغون بولمَیدیگن لیگی نی ایسله تیب اوتدی.
لاوروف, موجود قیین چیلیک لر گه قره مسدن امریکا بیلن همکارلیکده فعالیت آلیب باریش گه تیار ایکن لیک لری نی بیلدیردی.
تیلرسن ایسه, ایککی اولکه آره سیده گی بیر بیر لری گه ایشانچ سویه سی نینگ انچه توشیب کیتگن لیگی نی معلوم قیلدی.  تیلرسن, "دنیا نینگ اینگ کتته ایککی هستوی کوچی نینگ بونده ی بیر مناسبت گه ایگه بولیشی ممکن ایمس" دییه قید ایتدی.
عینی دمده روسیه دولت رهبری ولادمیر پوتین هم, قیلگن تلویزیونی مصاحبه سیده, "امریکا بیلن روسیه آره سیده گی همکارلیک لر بوییچه اینیقسه حربی ساحه ده بیر بیر لری گه ایشانچ سویه سی نینگ توشیب کیتگن لیگی نی معلوم قیلیشیم ممکن... سوریه اردوسی نینگ کیمیاوی قورال لر دن فایده لنگن لیگی گه تیگیشلی انیق بیر دلیل موجود ایمس.  بیراق, خلق ارا حقوق اخلالی بحث موضوعی.  اوشبو وضعیت کورینیب تورگن بیر حقیقت" دییه قید ایتگن ایدی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
